 -
                                    udskrift
                                        af
                     sø- og handelsrettens dombog
                                   ──────────
den 20. juni 2000 blev af skifteretten i sagen
p-0040-99
torben søndergaard
(advokat steen klein)
   mod
lyngby boligkontor aps under konkurs
(kurator sten hellstrøm-møller v/ advokat henrik sjørslev)
afsagt sålydende
                                     d o m:
under denne sag har anmelderen, torben søndergaard, nedlagt påstand om, at boet, lyngby
boligkontor aps under konkurs ved kurator, advokat sten hellstrøm-møller, tilpligtes at
anerkende anmelderens fordring på 39.078,67 kr. som separatistkrav i henhold til
konkurslovens § 82. beløbet er påstået forrentet i overensstemmelse med rentelovens
bestemmelser fra sagens anlæg, den 10. november 1999.
boet har påstået frifindelse, subsidiært frifindelse mod betaling af 33.548,11 kr.
                                                - 2 -
det påståede beløb udgør et depositum på 39.078,67 kr., som af en lejer blev betalt for et
lejemål tilhørende anmelderen.
i sagen er det omtvistet, hvorvidt dette depositum, som blev afleveret sammen med en
underskrevet lejekontrakt på lyngby boligkontor aps' adresse på fristdagen den 16. november
1998 og samme dag indsat på klientkonto hos lyngby boligkontor aps' advokat lars borring,
er omfattet af konkursmassen eller giver anmelderen separatiststatus.
sagens nærmere omstændigheder er følgende:
i september 1998 indgik anmelderen en aftale med lyngby boligkontor aps om at formidle
fremleje af anmelderens boliglejemål.
den 11. november 1998 orienterede advokat lars borring på vegne lyngby boligkontor aps
selskabets kreditorer om, at selskabets ledelse var bekymret over den økonomiske situation og
ønskede en løsning med kreditorerne. af brevet fremgår det blandt andet:
"... hvis en løsning skal gennemføres, skal den have tilslutning fra en stor del af kreditorerne.
... de må samtidigt have forståelse for, at der ikke i denne situation vil kunne udbetales beløb
til nogen kreditorer overhovedet, idet enhver betaling vil kunne omstødes ved evt. konkurs.
samtidigt kan jeg oplyse, at alle indbetalinger til selskabet fra d.d. og indtil en løsning er
gennemført vil blive indsat på separat klientkonto til fordel for rette kreditor. ...".
af en vedlagt redegørelse fremgår det blandt andet:
"... nuværende kreditorer
der er som anført 3 typer kreditorer, nemlig
a. udlejere med huslejetilgodehavender
b. udlejere, hvor deposita i dag skal afregnes overfor
   lejere, hvor udlejer jo hæfter for betaling, og
c. udlejere, hvor deposita senere skal afregnes overfor
   lejere.
a: huslejetilgodehavender kan ikke udbetales, og skal
                                                 - 3 -
   derfor indestå som lån i selskabet.
b: deposita må af udlejer i dag betales til lejer, og
   selskabets heraf følgende gæld til udlejer må
   ligeledes indestå som lån fra udlejer til selskabet.
c: deposita må af udlejer på forfaldstidspunktet betales
   til lejer, og selskabets heraf følgende gæld til
   udlejer må ligeledes indestå som lån fra udlejer til
   selskabet.
disse samlede lån vil af selskabet blive forrentet fra lånetidspunktet med diskonto + 5 % og vil
blive afviklet med halvårlige ydelser og vil forventelig være indfriede i løbet af 5-6 år, jfr.
nærmere nedenfor.
...
ad den fortsatte drift
...
alle deposita vil fremover blive indsat på særskilt hertil oprettet bankkonto.
...
såfremt ordningen vil kunne gennemføres, har jeg overfor selskabet indvilget i at forestå den
overordnede styring af selskabet som direktør, ligesom jeg i min egenskab af selskabets
advokat sammen med selskabets statsautoriserede revisor, baltzer revision, kbh., løbende vil
sikre tilstedeværelse af alle deposita- og huslejebeløb på de respektive særskilte konti. ..."
den 16. november 1998 indgav lyngby boligkontor aps' ledelse uden advokat lars borrings
viden konkursbegæring. ved dekret afsagt den 20. november 1998 blev selskabet taget under
konkursbehandling i sø- og handelsrettens skifteafdeling med fristdag den 16. november 1998.
som kurator er udpeget advokat sten hellstrøm-møller.
ved skrivelse af 23. november 1998 redegjorde advokat lars borring over for kurator for
modtagelsen af det i sagen omhandlede beløb. af skrivelsen fremgår blandt andet:
"... efter min cirkulæreskrivelse af 11/11 til diverse kreditorer rettede en potentiel lejer
henvendelse omkring et lejemål, der var i kommission. henvendelsen skete den 16. november,
før det tidspunkt hvor jeg havde fået oplyst, at konkursbegæring var blevet indleveret.
undertegnede modtog derfor lejers underskrift og indbetaling.
                                               - 4 -
der er for mig under disse omstændigheder ingen tvivl om, at dette lejemål ikke vedrører
konkursboet og at udlejers midler, da indbetaling skete til mit kontor, er separeret, men for
god ordens skyld vil jeg foretrække, at de foretager afregning overfor udlejer.
jeg vedlægger kopi af skrivelse af 10/11 1998 til irans ambassade med opgørelse på ialt kr.
39.078,67, hvilket beløb er indbetalt til mit kontor. jeg vedlægger endvidere kopi af skrivelse
af 16/11 til udlejer samt den originale lejekontrakt.
...
boligkontorets honorar mener jeg under disse omstændig heder bør indgå sammen med de hos
mig deponerede beløb til sikring af min bistand, lønbetalinger m.v. jeg tillader mig derfor at
fradrage honoraret på 5.530,56 og vedlægger differencen kr. 33.548,11 i check, idet jeg på det
foreliggende grundlag er af den opfattelse, som ovenfor anført, at de herefter skal afregne
dette beløb til udlejer samtidig med, at udlejer skal have den originale lejekontrakt til videre
foranstaltning. ...".
ved cirkulæreskrivelse af 27. november 1998 meddelte kurator kreditorerne, at han ikke fandt
grundlag for at videreføre selskabets virksomhed eller for at indtræde i bestående
administrations- eller formidlingsaftaler. i oversigt af 10. december 1998 til kreditorerne
oplyste kurator blandt andet følgende vedrørende selskabets aktiver:
"...
5.
afregnet indestående på klientkonto hos advokat lars borring kr. 80.628,00.
førnævnte beløb vedrører 2 umiddelbart forinden konkursen indgåede lejemål. lejerne har
indbetalt på den advokat lars borring tilhørende klientkonto. det vil være nærmere at
undersøge for kurator i hvilket omfang udlejerne af disse lejemål måtte være separatister til de
indbetalte beløb, hvorfor aktivet foreløbigt optages til erindringsværdi kr. 1,00
...
6.
yderligere indestående hos advokat lars borring, der ifølge det for kurator oplyste andrager kr.
40.000,00.
beløbet er endnu ikke afregnet til konkursboet, idet bemærkes, at lars borring har gjort
gældende at have modtaget beløbet som forudbetaling for sit honorarkrav. aktivet optages
foreløbig til erindringsværdi kr. 1,00
...
aktiver i alt     kr. 469.237,80
                                                - 5 -
...
ii. passiver:
...
3. den selskabet påhvilende simple gæld jf. konkurslovens § 97 - optages anslået til
                          kr. 6.000.000,00
passiver i alt               kr. 6.500.000,00
..."
ved skrivelse af 9. juli 1999 meddelte kurator anmelderen, at han havde afgivet følgende
indstilling til prøvelse af anmelderens krav i boet:
"... den simple fordring indstilles udsat i medfør af konkurslovens § 130, stk. 3.
indledningsvis bemærkes, at betaling af det omhandlede beløb kr. 39.078,67 er sket forinden
konkursdekretets afsigelse. betaling er pr. check tilgået lyngby boligkontor aps' daværende
advokat, advokat lars borring, der har hævet checken og efter modregning af lyngby bolig-
kontor aps' formidlingshonorar - til sikring af advokat lars borrings eget honorarkrav - har
afregnet differencebeløbet - eller kr. 33.548,11 - til konkursboet.
ydermere bemærkes, at lyngby boligkontor aps ikke har været forpligtet til at holde de
oppebårne beløb adskilt fra selskabets øvrige midler.
det anmeldte krav om separatiststilling indstilles afvist, idet bemærkes, at de af det
konkursramte selskab oppebårne betalinger af huslejer og deposita ikke har været adskilt fra
selskabets øvrige midler - ligesom selskabet ej heller har haft pligt hertil. de omhandlede beløb
er således forinden konkursen indgået i boets almindelige masse.
...".
den 10. august 1999 blev der på kurators kontor med deltagelse af anmelderen afholdt
fordringsprøvelse af anmelderens krav. kurator fastholdt sin indstilling.
ved skrivelse af 4. november 1999 redegjorde advokat lars borring på foranledning af
anmelderens advokat over for denne for forløbet omkring indbetalingen af det omhandlede
depositum. af skrivelsen fremgår blandt andet:
"...
den 16/11 1998 ankommer til lyngby boligkontor aps en repræsentant fra den iranske
ambassade med dels en lejekontrakt, dels en check på depositum m.v.
                                              - 6 -
en medarbejder fra lyngby boligkontor aps retter henvendelse til mig. dengang var der
kontorfællesskab mellem lyngby boligkontor aps og mig, idet jeg rent faktisk havde udlejet en
del af mine kontorer til lyngby boligkontor aps. jeg talte herefter med repræsentanten fra den
iranske ambassade, der til mig afleverede såvel lejekontrakt som check.
det var således fuldstændigt klart, at lyngby boligkontor aps afviste at modtage lejekontrakt
og betaling og at det var mig personligt, der modtog betaling fra ambassaden.
det er efter min opfattelse således ukorrekt, når advokat henrik sjørslev anfører, at det var en
medarbejder i lyngby boligkontor aps der foranledigede, at den af boligkontoret modtagne
check blev indsat på min klientkonto.
da jeg modtog checken, indsatte jeg den på den klientkonto, jeg havde oprettet til lyngby
boligkontor aps, hvilken konto bærer navnet "lyngby boligkontor - rekonstruktion".
jeg modtog derfor efter min opfattelse beløbet under de forudsætninger, jeg havde anført i min
cirkulæreskrivelse til diverse kreditorer.
beløbet er således efter min opfattelse aldrig indgået til lyngby boligkontor aps.
det er korrekt, at jeg ved min afregning af beløbet til advokat henrik sjørslev fratrak lyngby
boligkontor aps' salær som fortsat henstod på min konto og som herefter indgik i min
afregning, men det mener jeg ikke har noget med sagen at gøre. det er min opfattelse, at
lyngby boligkontor aps havde optjent sit salær førend konkursdag.
det er således fortsat min opfattelse, at depositumbeløbet aldrig er indgået i lyngby
boligkontor aps' økonomi.
...".
efter en yderligere henvendelse til kurator udtog anmelderens advokat den 10. november 1999
stævning mod boet.
der er under domsforhandlingen afgivet forklaring af anmelderen og af advokat lars borring.
anmelderen har forklaret, at det var på anbefaling af nogle bekendte, at han i september
1998 henvendte sig til lyngby boligkontor aps med henblik på fremleje af sin lejlighed i to år.
han indgik en formidlingsaftale, men hørte herefter ikke noget fra boligkontoret. i slutningen af
november 1998 fortalte nogle naboer ham, at der var flyttet nogle iranere ind i lejligheden.
efter at have ringet forgæves til lyngby boligkontor aps henvendte han sig til den iranske
ambassade, hvor han fik at vide, at der var betalt depositum for lejemålet.
                                                 - 7 -
advokat lars borring har vedstået sine skriftlige redegørelser i sagen og har endvidere
forklaret, at lyngby boligkontor fra 1984 og frem til slutningen af 1997 var ejet af hans
tidligere samarbejdspartner, advokat bent aage siim og dennes hustru. hans samarbejde med
advokat bent aage siim var ophørt i 1990, men i 1995 var lyngby boligkontor aps flyttet ind i
lejede lokaler hos ham. boligkontorets lokaler var beliggende ved indgangen til hans egne
kontorlokaler og forbundet med disse med en lang gang. man skulle således passere
boligkontorets lokaler for at komme hen til hans kontorlokaler. i 1997 blev lyngby boligkontor
aps solgt til olav rohde, som i slutningen af 1998 rettede henvendelse til ham, fordi selskabet
ikke var i stand til at betale sine kreditorer. efter møde med blandt andet en af selskabets
medarbejdere og revisoren fremkom forslaget til kreditorerne af 11. november 1998. det var
indlysende, at selskabet var insolvent, og han gav instruks om, at der ikke måtte modtages
indbetalinger. der blev efterfølgende modtaget to indbetalinger, hvoraf det omhandlede
depositum var den ene. den pågældende indbetaling skete ved, at en ansat i lyngby
boligkontor aps kom hen på hans kontor og fortalte, at der på boligkontoret stod en mand
med en underskreven lejekontrakt og en check. han bad medarbejderen sende manden hen til
sig, og her tog han imod lejekontrakt og checken, som han satte ind på sin klientkonto. den
efterfølgende skrivelse til den iranske ambassade, om hvad der skulle betales, blev udfærdiget
af boligkontorets medarbejder. det var af forsigtighed, at han valgte at afregne via kurator i
stedet for direkte over for udlejer. det var på sigt meningen, at kontoen med betegnelsen
"lyngby boligkontor - rekonstruktion" skulle splittes op på de enkelte udlejere. det nåede han
imidlertid ikke, før selskabet gik konkurs.
anmelderen har til støtte for sin påstand gjort gældende,
at det af irans ambassade indbetalte beløb stedse har været holdt adskilt fra det senere
konkursramte selskabs øvrige midler som indsat på klientkonto hos advokat lars borring, og
at der er sket den for opnåelse af separatiststatus fornødne individualisering.
anmelderen har uddybende anført, at det indbetalte beløb ikke er indgået i lyngby boligkontor
aps' formuesfære, idet det blev indbetalt på advokat lars borrings klientkonto. beløbet var
således øremærket til udbetaling til anmelderen. det forhold, at advokat lars borring har fo-
retaget modregning i en del af beløbet, kan ikke medføre, at indbetalingen kan anses for
sammenblandet med konkursboets øvrige formue.
                                               - 8 -
boet har til støtte for sin påstand om, at anmelderen ikke kan anerkendes som separatist til en
del af det omhandlede beløb på klientkontoen, gjort gældende,
at det påstævnte beløb på 39.078,67 kr. er indgået i boets almindelige masse før konkursen,
idet den omhandlede check er udstedt og indløst forinden konkursens indtræden og indgået på
boets klientkonto hos advokat lars borring,
at lyngby boligkontor aps nu under konkurs ikke har været forpligtet til at holde det
oppebårne beløb adskilt fra selskabets øvrige midler,
at det omhandlede beløb ikke har været tilstrækkeligt adskilt fra selskabets øvrige midler, idet
det særligt bemærkes,
at advokat lars borring alene har foretaget delvis afregning til konkursboet af det oppebårne
beløb. det afregnede beløb på 33.548,11 kr. udgør advokat lars borrings videreafregning til
konkursboet af restbeløbet efter fradrag af det konkursramte selskabs honorar til sikring af
advokat lars borrings eget honorarkrav.
sagsøgte har uddybende anført, at checken ikke var indsat på en separat, men på en fælles
klientkonto hos advokat lars borring, og at dispositionsretten til denne konto frem til
konkurstidspunktet tilkom ledelsen i lyngby boligkontor aps. det er således uden betydning,
om der var tale om en almindelig bankkonto eller en klientkonto, idet kontoen uanset
intentionerne om en senere opsplitning var oprettet i boligkontorets navn. beløbet var heller
ikke det eneste, der inden konkursen blev indsat på den pågældende konto. der var intet selv-
stændigt aftaleforhold mellem advokat lars borring og de omhandlede lejere og udlejere, idet
advokat lars borring alene agerede som advokat og fuldmagtshaver for lyngby boligkontor
aps. endeligt kan anmelderens krav ikke overstige det beløb, som advokat lars borring har
afregnet over for boet efter fradrag af lyngby boligkontor aps' formidlingshonorar.
skifteretten skal udtale:
det er ubestridt, at der ikke var noget aftaleforhold mellem anmelderen og lyngby boligkontor
aps' advokat, ligesom der ikke var nogen pligt for boligkontoret til at holde det omhandlede
depositum adskilt fra selskabets øvrige formue.
ved modtagelsen af depositummet indsatte boligkontorets advokat det på en klientkonto, der
                                                - 9 -
var oprettet til boligkontoret som en sædvanlig klientkonto, og på hvilken der også indgik et
andet beløb fra en lejer. boligkontorets ledelse havde dispositionsret over kontoen, og bo-
ligkontorets advokat havde modregningsadgang.
uanset om meningen på sigt var at overføre de enkelte indbetalinger til separate konti lydende
på de enkelte udlejeres navne, findes det beløb, der ved konkursen i boligkontorets navn
indestod på klientkontoen, således ikke at have været holdt adskilt fra selskabets øvrige
formue på en sådan måde, at det ikke indgår i boets almindelige masse.
                                 thi kendes for ret:
boet, lyngby boligkontor aps under konkurs, frifindes for den af anmelderen, torben
søndergaard, nedlagte påstand.
anmelderen betaler inden 14 dage 7.500 kr. i sagsomkostninger til boet.
                                   jeanette melchior
                                       (sign.)
                          udskriftens rigtighed bekræftes
                         p. j. v. sø- og handelsretten, den
